קריסטן סטיוארט

קריסטן ג'יימס סטיוארט (באנגלית: Kristen Jaymes Stewart; נולדה ב-9 באפריל 1990) היא שחקנית וקולנוענית אמריקאית ממוצא יהודי. סטיוארט נודעת בעיקר בזכות כיכובה בחמשת סרטי "דמדומים", וכן בסרטים "שלגייה והצייד", "לך תבין נשים", "המלאכיות של צ׳ארלי", "קפה סוסייטי", "אמריקן אולטרא" ו"ספנסר". זוכת פרס באפט"א הבריטי ופרס סזאר הצרפתי. סטיוארט נולדה בלוס אנג'לס, קליפורניה שבארצות הברית. אביה נוצרי ממוצא בריטי, ואמה אומצה על ידי זוג יהודים, נורמה (לבית גורדצקי) ובני אוּרמן, ב-1953. בריאיון משנת 2020, גילתה כי בדיקת DNA גנאלוגית שעשתה חשפה שכ-24% מכלל מוצאה האתני של סטיוארט הוא יהודי-אשכנזי (ככל הנראה מצד אמה), ולכן היא גם לא-יכולה לדעת בוודאות אם מדובר בסב ביולוגי או בסבתא ביולוגית. אביה, ג'ון סטיוארט, הוא מנהל במה ומפיק טלוויזיה. אמה האוסטרלית, ג'ולס מן-סטיוארט (לבית אוּרמן), היא אחראית תסריט וקולנוענית. ב-2012, אמה החלה בתהליכי גירושין מאביה, לאחר 27 שנות נישואין. סטיוארט גדלה בעמק סן פרננדו שבמחוז לוס אנג'לס, והתחנכה בבית ספר עד כיתה ז', ולאחר מכן ועד לסיום לימודיה התיכוניים, התחנכה במסגרות של למידה מרחוק עם מורים פרטיים. לה אח בכור ביולוגי בשם קמרון, ושני אחים-מאומצים, דיינה וטיילור. סטיוארט החלה את הקריירה שלה בגיל שמונה. סרטה הראשון, שיצא ב-2001, היה "The Safety of Objects (אנ')". התפקיד הגדול הראשון שלה היה בסרט המתח "החדר" משנת 2002, לצד ג'ודי פוסטר. היא לוהקה לתפקיד זה לאחר שהבמאי דייוויד פינצ'ר ראה סרטון פרסומת למכונית "פורשה" שסטיוארט שיחקה בו, והעדיף אותה על פני השחקנית היידן פנטייר שהייתה מועמדתם הראשונה של המפיקים. בשנת 2004 זכתה סטיוארט לשבחים על משחקה בסרט "רק לדבר (אנ')". באותה שנה שיחקה גם בסרט "תפוס את הילד (אנ')". ב-2005 שיחקה בסרט "זאת'ורה" בבימויו של ג'ון פאברו, ב-2007 בסרט "לך תבין נשים" ובאותה שנה שיחקה גם בסרט "עד קצה העולם" בבימויו של שון פן. כן שיחקה בסרט "ג'אמפר" והופיעה בסרט "מה בדיוק קרה (אנ')", שיצא ב-2008. בשנת 2008 שיחקה לראשונה בסרט "דמדומים", סרט פנטזיה ודרמה-רומנטית המבוסס על ספר באותו שם, אודות בלה סוואן בת ה-17, שעוברת לגור בפורקס שבוושינגטון, ומגלה שחייה בסכנה כשהיא מתאהבת בערפד, אדוארד קאלן, אותו גילם בן זוגה באותה העת רוברט פטינסון. סטיוארט שיחקה גם בארבעת סרטי ההמשך של הסדרה - "דמדומים 2: ירח חדש", "דמדומים 3: ליקוי חמה" "דמדומים 4: שחר מפציע - חלק 1" ו"דמדומים 4: שחר מפציע - חלק 2". על תפקידה בסרטי "דמדומים" זכתה סטיוארט במספר פרסי MTV,‏ פרסי בחירת הנוער,‏ "Scream Awards" ועוד; על תפקידה ב"דמדומים 2: ירח חדש" זכתה גם בפרס באפט"א לכוכב העולה, בשנת 2010. וכן בפרס שחקנית הקולנוע האהובה ביותר בטקס ה-Kids' Choice Awards לשנת 2013. החל מ-2013 משמשת כפרזנטורית הראשית של מותג האופנה העילית "שאנל" והשתתפה בכמה וכמה תצוגות של קארל לגפרלד. בשנת 2015 זכתה על הופעתה ב"העננים של סילס מריה" בפרס סזאר הצרפתי, לשחקנית המשנה הטובה ביותר. בשנת 2017 עשתה את צעדיה הראשונים כבמאית, עם סרט קצר (17 דקות) בשם "Come Swim" (אנ') שאותו כתבה וביימה. הקרנת הבכורה התקיימה במסגרת פסטיבל סאנדנס בינואר 2017, וכן הוקרן הסרט במסגרת אירועי 70 שנה לפסטיבל קאן במאי באותה שנה. ב-3 בספטמבר 2021 יצא לאור סרט הדרמה הביוגרפי "ספנסר", בו כיכבה בתור נסיכת הכתר הבריטי, דיאנה ספנסר (שנהרגה בתאונת דרכים, אמם של הנסיך ויליאם והנסיך הארי). בזכות תפקיד זה הייתה מועמדת גם לפרס אוסקר לשחקנית הטובה ביותר וגם לפרס גלובוס הזהב לשחקנית הטובה ביותר - סרט דרמה. באוקטובר 2023 חתמה סטיוארט, יחד עם עוד קבוצה של 54 אמנים ואישים בתעשיית הבידור, על מכתב פתוח לנשיא ג'ו ביידן. חותמי המכתב מבקשים מהנשיא ביידן לקרוא להפסקת אש בעזה ובישראל. המכתב מדגיש את המשבר ההומניטרי בעזה, נטען שם כי אזלו לתושבים אספקה חיונית כמו מזון, מים, חשמל ותרופות. למעט הבקשה לשחרור בטוח של בני הערובה אין במכתב התייחסות לכאב ולנזק שנגרם לתושבי ישראל בכלל ולישובים הסמוכים לעזה בפרט. סטיוארט והשחקן האנגלי רוברט פטינסון, היו בקשר זוגי החל מהיכרותם ב-2008. ביולי 2012 התפרסמו תמונות פפראצי אינטימיות של סטיוארט עם במאי סרטה "שלגייה והצייד", רופרט סנדרס, וסטיוארט פרסמה באותו יום הודעת התנצלות פומבית על כך בפני פטינסון. לאחר מכן חזרו השניים לקשר זוגי לכמה חודשים, עד לפרידתם ב-2013. היא ניהלה מאז מערכת יחסים עם מפיקת האפקטים אליסיה קרגייל, עד פרידתן. סטיוארט יצאה תקופה עם הזמרת הצרפתייה, סוקו, אך הן נפרדו ביוני 2016. לאחר מכן, הייתה סטיוארט במערכת יחסים עם הדוגמנית הניו זילנדית, סטלה מקסוול עד סוף 2018. היא יצאה עם הסטייליסטית שרה דינקין מדצמבר 2018 ועד מאי 2019, ואז שבה לצאת עם מקסוול, ממאי ועד יולי של אותה שנה. מאז אוגוסט 2019 היא בזוגיות עם התסריטאית דילן מאייר, כשבנובמבר 2021 השתיים אף התארסו. ב-2017 יצאה מהארון כביסקסואלית. מדיה וקבצים בנושא קריסטן סטיוארט בוויקישיתוף אתר האינטרנט הרשמי של קריסטן סטיוארט (באנגלית) קריסטן סטיוארט, ברשת החברתית אקס (טוויטר) קריסטן סטיוארט, במסד הנתונים הקולנועיים IMDb (באנגלית) קריסטן סטיוארט, באתר "אידיבי", מאגר הידע העברי לקולנוע ישראלי ועולמי קריסטן סטיוארט, באתר AllMovie (באנגלית) קריסטן סטיוארט, באתר Rotten Tomatoes (באנגלית) קריסטן סטיוארט, באתר Box Office Mojo (באנגלית) קריסטן סטיוארט, באתר Metacritic (באנגלית) קריסטן סטיוארט, במסד הנתונים הקולנועיים KinoPoisk (ברוסית) קריסטן סטיוארט, באתר אפל מיוזיק (באנגלית) קריסטן סטיוארט, באתר ספוטיפיי קריסטן סטיוארט, באתר סאונדקלאוד (באנגלית) קריסטן סטיוארט, באתר Last.fm (באנגלית) קריסטן סטיוארט, באתר AllMusic (באנגלית) קריסטן סטיוארט, באתר MusicBrainz (באנגלית) קריסטן סטיוארט, באתר Discogs (באנגלית) קריסטן סטיוארט, באתר Genius קריסטן סטיוארט, באתר בילבורד (באנגלית) ברוקס בארנס, הניו יורק טיימס, עכבר העיר אונליין, אלילת הנוער, קריסטן סטיוארט, רוצה לגדול, באתר הארץ, 17 בנובמבר 2009 לירון סיני, מדמדמת את המוח, באתר ynet, 5 בינואר 2010 ציפי שמילוביץ, צ'או, בלה: קריסטן סטיוארט נפרדת מ"דמדומים", באתר Xnet‏, 15 בנובמבר 2011 שירית גל, קריסטן סטיוארט: "לא פוחדת להסתכל במראה", באתר ynet, 25 ביולי 2012 אמיר קמינר, ביג גירל: קריסטן סטיוארט מתפשטת ונהנית מזה, באתר Xnet‏, 19 באפריל 2013 נעם קסל, קריסטן סטיוארט: "סצנות סקס הן לא אנושיות", באתר ynet, 29 באפריל 2015 אבנר שביט‏, קוראת בקפה: קריסטן סטיוארט מסבירה למה ראתה ב"קפה סוסייטי" של וודי אלן יותר ממה שכולם רואים בו, באתר וואלה, 21 ביולי 2016 https://ethnicelebs.com/kristen-stewart https://web.archive.org/web/20210208105938/https://www.youtube.com/watch?v=Tak2CWne6iQ&feature=youtu.be List of awards and nominations received by Kristen Stewart Hunter, Rob (June 39 2016). 50 Things We Learned from David Fincher’s 'Panic Room' Commentary. Film School Rejects THR Staff (20 בינואר 2017). "Kristen Stewart ('Come Swim' Director) on Female Directors: "Just Make Stuff"". The Hollywood Reporter. {{cite news}}: (עזרה) J. Kim Murphy, Joaquin Phoenix, Cate Blanchett and More Stars Demand Joe Biden Call for Israel-Gaza Ceasefire: ‘Compassion Must Prevail’, Variety, ‏2023-10-20 (באנגלית אמריקאית) Kristen Cheats on Rob With Rupert Sanders: All the Shocking Pics! Pictures - Kristen Stewart Cheats on Robert Pattinson With Rupert Sanders - UsMagazine.com קרן בר לב, ‏גיסו של הבמאי הבוגד: "הרומן עם קריסטן סטיוארט היה ארוך", באתר ‏מאקו‏, 30 ביולי 2012 קריסטן סטיוארט מתנצלת: "אני אוהבת את רוב", באתר ynet, 25 ביולי 2012 Hearon, Sarah (21 בדצמבר 2018). "Kristen Stewart and Stella Maxwell Split: What Went Wrong?". Us Magazine. New York City: American Media Inc. נבדק ב-26 בדצמבר 2018. {{cite web}}: (עזרה) Sanchez, Chelsey (5 בנובמבר 2019). "Get to Know Dylan Meyer, Kristen Stewart's Screenwriter Girlfriend". Harper's BAZAAR (באנגלית אמריקאית). נבדק ב-22 בינואר 2021. {{cite web}}: (עזרה) D'Zurilla, Christie (2 בנובמבר 2021). "Surprise! Kristen Stewart and Dylan Meyer are engaged". Los Angeles Times. ארכיון מ-2 בנובמבר 2021. נבדק ב-5 בנובמבר 2021. {{cite web}}: (עזרה) Brooks, Xan (9 במרץ 2017). "Kristen Stewart: 'It's not confusing if you're bisexual. For me, it's the opposite'". The Guardian. נבדק ב-12 במרץ 2017. {{cite web}}: (עזרה) Grobar, Matt. (June 16, 2022). ‘Dickinson’s Anna Baryshnikov Joins Kristen Stewart In A24’s Romantic Thriller ‘Love Lies Bleeding’ From Director Rose Glass. Deadline Hollywood, retrieved June 17, 2022 ככל הנראה מצד אמה - כי מרבית הזוגות היהודים, במהלך תקופת ילדותה של אמה בארצות הברית, היו מאמצים תינוקות עם אם יהודייה ביולוגית, ולעיתים גם עם אב יהודי ביולוגי.